Eiropas Parlamenta normatīvā rezolūcija par priekšlikumu Padomes regulai, ar ko groza Regulu (EK) Nr. 1466/97 par budžeta stāvokļa uzraudzības un ekonomikas politikas uzraudzības un koordinācijas stiprināšanu (KOM(2005)0154 - C6-0119/2005 - 2005/0064(SYN))



Oficiālais Vēstnesis 124 E , 15/05/2006 Lpp. 0517 - 0520



P6_TA(2005)0231 Budžeta stāvoklis un ekonomikas politika **I Eiropas Parlamenta normatīvā rezolūcija par priekšlikumu Padomes regulai, ar ko groza Regulu (EK) Nr. 1466/97 par budžeta stāvokļa uzraudzības un ekonomikas politikas uzraudzības un koordinācijas stiprināšanu (KOM(2005)0154 — C6-0119/2005 — 2005/0064(SYN)) (Sadarbības procedūra: pirmais lasījums) Eiropas Parlaments, - ņemot vērā Komisijas priekšlikumu Eiropas Parlamentam un Padomei (KOM(2005)0154) [1], - apspriedies ar Padomi saskaņā ar EK līguma 252. pantu un 99. panta 5. punktu (C6-0119/2005), - ņemot vērā Reglamenta 51. pantu, - ņemot vērā Ekonomikas un monetārās komitejas ziņojumu (A6-0168/2005), 1. apstiprina grozīto Komisijas priekšlikumu; 2. aicina Komisiju izmainīt priekšlikumu atbilstoši EK līguma 250. panta 2. punktam; 3. aicina Padomi ietvert Parlamenta grozījumus kopējā nostājā, ko tā pieņem saskaņā ar EK līguma 252. panta a) apakšpunktu; 4. aicina Padomi informēt Parlamentu, ja tā nolēmusi nepievienoties Parlamenta apstiprinātajam tekstam; 5. aicina uzsākt samierināšanas procedūru, ja Padome nolēmusi nepievienoties Parlamenta apstiprinātajam tekstam; 6. prasa Padomei vēlreiz ar to apspriesties, ja tā paredzējusi Komisijas priekšlikumu būtiski grozīt; 7. uzdod tā priekšsēdētājam nosūtīt Parlamenta nostāju Padomei un Komisijai. Grozījums Nr. 1 2.a apsvērums (jauns) 2a) Fiskālās sistēmas ieviešana, ekonomikas politikas uzraudzība, koordinēšana un uzticamība balstās uz fiskālās statistikas kvalitāti, ticamību un laicīgumu. Ir jānodrošina statistikas kvalitāte valsts un Kopienas līmenī, lai garantētu gan valstu statistikas biroju, gan Eiropas Kopienu Statistikas biroja neatkarību, integritāti un atbildību. Grozījums Nr. 2 2.b apsvērums (jauns) 2b) Komisijai būtu jāsalīdzina tai iesniegtie dalībvalstu dati ar Eiropas Centrālajai bankai iesniegtajiem valstu centrālo banku ziņojumiem. Grozījums Nr. 3 1. panta 1. punkts 2.a pants (Regula (EK) Nr.1466/97) Grozījums Nr.4 1. panta 2.a punkts (jauns) 4. panta 1. punkts (Regula (EK) Nr. 1466/97) 2a) Regulas 4. panta 1. punktu aizstāj ar šādu: "1. Stabilitātes programmas iesniedz pirms 1999. gada 1. marta. Pēc tam atjauninātas programmas divu gadu periodam iesniedz katru gadu. Dalībvalsts, kura pieņem vienoto valūtu vēlāk, iesniedz stabilitātes programmu sešos mēnešos pēc Padomes lēmuma par tās pievienošanos vienotajai valūtai." Grozījums Nr. 5 1. panta 3. apakšpunkta a. punkts 5. panta 1. punkta 1. daļa (Regula (EK) Nr.1466/97) 1. Ņemot vērā novērtējumu, ko sniedz Komisija un komiteja, kas izveidota saskaņā ar Līguma 114. pantu, Padome, veicot daudzpusējo uzraudzību saskaņā ar 99. pantu, pārbauda, vai mēķtiecīgās korekcijas programmā ir pietiekami tālejošas, vai saimnieciskās prognozes programmas pamatā ir reālistiskas un vai veiktie un/vai ierosinātie pasākumi ir pietiekami, lai veiktu mērķtiecīgas korekcijas vidēja termiņa budžeta mērķa sasniegšanai. Padome, novērtējot mērķtiecīgas korekcijas vidēja termiņa budžeta mērķa sasniegšanai, apsver, vai attiecīgā dalībvalsts sasniedz minimālos gada uzlabojumus tās cikliski koriģētajā bilancē, neskaitot vienreizējos un citus īslaicīgos pasākumus, un vai ir paredzēts nozīmīgāks uzlabojums ekonomiski labvēlīgā situācijā. Padome ņem vērā galveno strukturālo reformu īstenošanu, kas ilgākā laika posmā ļauj tieši ietaupīt izmaksas, veicinot arī potenciālo pieaugumu, un tādējādi būtiski ietekmējot valsts finanšu ilgtspējību; 1. Ņemot vērā novērtējumu, ko sniedz Komisija un komiteja, kas izveidota saskaņā ar Līguma 114. pantu, Padome, veicot daudzpusējo uzraudzību saskaņā ar 99. pantu, pārbauda, vai mērķtiecīgās korekcijas programmā ir pietiekami tālejošas, vai saimnieciskās prognozes programmas pamatā ir reālistiskas un vai veiktie un/vai ierosinātie pasākumi ir pietiekami, lai veiktu mērķtiecīgas korekcijas vidēja termiņa budžeta mērķa sasniegšanai. Šajā nolūkā Komisija uzsāk finanšu revīzijas dalībvalstīs. Padome, novērtējot mērķtiecīgas korekcijas vidēja termiņa budžeta mērķa sasniegšanai, apsver, vai attiecīgā dalībvalsts sasniedz minimālos gada uzlabojumus tās cikliski koriģētajā bilancē, neskaitot vienreizējos un citus īslaicīgos pasākumus, un vai ir paredzēts nozīmīgāks uzlabojums ekonomiski labvēlīgā situācijā. Padome ņem vērā galveno strukturālo reformu īstenošanu, kas ilgākā laika posmā ļauj tieši ietaupīt izmaksas, veicinot arī potenciālo pieaugumu, un tādējādi būtiski ietekmējot valsts finanšu ilgtspējību; Grozījums Nr. 6 1. panta 3. apakšpunkta b. punkts 5. panta 2. punkts (Regula (EK) Nr. 1466/97) b) šī panta 2. punktā vārdus "divos mēnešos" aizstāj ar vārdiem "trijos mēnešos". b) šī panta 2. punktu aizstāj ar šādu: "2. Padome veic 1. punktā minētās stabilitātes programmas pārbaudi, ilgākais, trijos mēnešos pēc programmas iesniegšanas. Padome, pēc Komisijas ieteikuma un apspriedusies ar komiteju, kas izveidota saskaņā ar 114. pantu, sniedz atzinumu par programmu. Ja Padome saskaņā ar 99. pantu uzskata, ka programmas mērķi un saturs būtu jāpastiprina, jo īpaši attiecībā uz korekciju, kas vērsta uz ātrāku vidēja termiņa budžeta mērķa sasniegšanu ekonomiski labvēlīgā situācijā, Padome savā atzinumā aicina attiecīgo dalībvalsti pielāgot programmu." Grozījums Nr. 7 1. panta 3.a punkts (jauns) 6. panta 1. punkts (Regula (EK) Nr. 1466/97) 3a) Regulas 6. panta 1. punktu aizstāj ar šādu punktu: "1. Padome daudzpusējā uzraudzībā saskaņā ar 99. panta 3. punktu uzrauga arī stabilitātes programmu izpildi, ņemot vērā informāciju, ko sniedz iesaistītās dalībvalstis, un Komisijas un saskaņā ar 114. pantu izveidotās komitejas novērtējumus, jo īpaši, lai noteiktu faktisko vai paredzamo būtisko budžeta stāvokļa novirzīšanos no vidēja termiņa budžeta mērķa, no korekcijas, kas vērsta uz tā sasniegšanu, kā noteikts valsts budžeta pārpalikuma/deficīta programmā, kā arī no vispārīgā valsts parāda koeficienta paredzamās virzības." Grozījums Nr. 8 1. panta 3.b punkts (jauns) 6. panta 2. punkts (Regula (EK) Nr. 1466/97) 3b) Regulas 6. panta 2. punktu aizstāj ar šādu punktu: "2. Ja Padome atklāj būtisku budžeta stāvokļa novirzīšanos no vidēja termiņa budžeta mērķa, no korekcijas, kas vērsta uz tā sasniegšanu, vai no vispārīgā valsts parāda koeficienta paredzamās virzības, tā, lai sniegtu iepriekšēju brīdinājumu un novērstu pārmērīga budžeta deficīta vai parāda koeficienta, saskaņā ar 99. panta 4. punktu nosūta ieteikumu attiecīgajai dalībvalstij veikt vajadzīgos korekcijas pasākumus." Grozījums Nr. 9 1. panta 3.c punkts (jauns) 6. panta 3. punkts (Regula (EK) Nr. 1466/97) 3c) Regulas 6. panta 3. punktu aizstāj ar šādu punktu: "3. Ja Padome turpmākās pārbaudēs nospriež, ka budžeta stāvokļa novirzīšanās no vidēja termiņa budžeta mērķa, korekcijas, kas vērsta uz tā sasniegšanu, vai no vispārīgā valsts parāda paredzamās virzības turpinās vai pasliktinās, Padome saskaņā ar 99. panta 4. punktu iesaka attiecīgajai dalībvalstij veikt tūlītējus labošanas pasākumus un, kā noteikts šajā pantā, var darīt zināmu atklātībai savu ieteikumu." [1] OV vēl nav publicēts. --------------------------------------------------